b'\n_START_ARTICLE_\nEilenbergin\xe2\x80\x93Steenrodin aksioomat\n_START_PARAGRAPH_\nEilenbergin\xe2\x80\x93Steenrodin aksioomat ovat kokoelma ominaisuuksia, jotka topologisten avaruuksien tutkimiseen k\xc3\xa4ytett\xc3\xa4vien homologiateorioiden on toteutettava. N\xc3\xa4m\xc3\xa4 ominaisuudet toteuttavat teoriat tuottavat samat keskeiset tulokset ja samat homologiset ominaisuudet samoille topologisille avaruuksille._NEWLINE_Aksioomien tuoma hy\xc3\xb6ty on kahtalainen: Ennen kuin Samuel Eilenberg ja Norman Steenrod tunnistivat ja kokosivat aksioomat, erilaisia homologiateorioita oli paljon, eik\xc3\xa4 perusteellisesti ymm\xc3\xa4rretty miksi ne tuottavat samat tulokset. Toisaalta erilaisia teorioita (kuten simpleksihomologia, singulaarinen homologia ja \xc4\x8cechin homologia) tarvitaan koska kaikkia topologisia avaruuksia ei voida - eik\xc3\xa4 kannata - analysoida samoilla homologiateorioilla, ja aksioomien toteutuminen takaa ett\xc3\xa4 jos jokin avaruus voidaan analysoida kahdella eri homologiateorialla, ne tuottavat samat tulokset.'